
 JUDEȚUL VRANCEA
              PRIMĂRIA COMUNEI NĂRUJA
                          

            ANUNȚ
PRIMĂRIA COMUNEI NĂRUJA, JUDEŢUL VRANCEA organizează concurs de recrutare pentru ocuparea pe perioadă nedeterminată a unei funcții contractuale vacante, astfel:
· [bookmark: _Hlk146523505]Șef Centru (1 post)  în cadrul  Serviciului Social Centru De Zi Pentru Copiii Aflati In Situație De Risc De Separare De Părinți ”BUCURIA COPIILOR”.

 Concursul de recrutare se organizează, în conformitate cu prevederile art. IV, alin. (2), lit. a) din O.G. 34/2023 privind unele măsuri fiscal-bugetare, prorogarea unor termene, și ale H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din secțiunea bugetar plătit din fonduri publice.
I. CALENDARUL DE DESFĂȘURARE A CONCURSULUI 
- Publicarea anunțului: Marți, 25.08.2026 (pe site-ul instituției și pe portalul posturi.gov.ro)
- Perioada de depunere a dosarelor: Miercuri, 26.08.2026 – Marți, 08.09.2026 (inclusiv, până la ora 16:00) (Intervalul legal de 10 zile lucrătoare)
- Selecția dosarelor de înscriere și Afișarea rezultatelor selecției dosarelor: Miercuri, 09.09.2026
- Depunerea contestațiilor la selecție: Joi, 10.09.2026 (până la ora 16:00)
- Soluționarea și afișarea rezultatelor contestațiilor: Vineri, 11.09.2026
- PROBA SCRISĂ: Luni, 14.09.2026, ora 10:00 (la sediul instituției)
- Afișarea rezultatelor la proba scrisă: Marți, 15.09.2026
- Depunerea contestațiilor la proba scrisă: Miercuri, 16.09.2026
- Soluționarea contestațiilor și afișarea rezultatelor la proba scrisă: Joi, 17.09.2026
- PROBA INTERVIU: Vineri, 18.09.2026, ora 11:00 (la sediul instituției)
- Afișarea rezultatelor la interviu: Luni, 21.09.2026
- Depunerea contestațiilor la interviu: Marți, 22.09.2026
- AFIȘAREA REZULTATELOR FINALE: Miercuri, 23.09.2026




II. [bookmark: _Hlk146523533]Condiții generale pentru participare la concurs:
Poate participa la concurs persoana care îndeplinește următoarele condiții:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b)  cunoaște limba română, scris și vorbit;
c)  are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d)  are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e)  îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
III. Condiții specifice pentru participare la concurs:
Pentru funcția de Șef Centru:
1. Candidații pentru ocuparea funcției trebuie să fie absolvenți de studii universitare de licență absolvite cu diplomă, respectiv studii superioare de lungă durată, absolvite cu diplomă de licență sau echivalentă în domeniul psihologie, să dețină  Certificat de creator se Resurse Umane Educaționale Digitale;
2. Vechime minimă în specialitatea studiilor – 10 ani.


IV. TEMATICĂ ȘI BIBLIOGRAFIE SPECIFICĂ
TEMATICA CONCURSULUI:
1. Sistemul național de asistență socială: definiții, principii și structură.
2. Protecția și promovarea drepturilor copilului: drepturile fundamentale și măsuri de prevenire a separării.
3. Organizarea și standardele minime de calitate pentru centrele de zi destinate copiilor aflați în risc de separare.
4. Activitatea de prevenire a separării copilului de familie: identificarea situațiilor de risc, separarea pe niveluri de risc și planul de servicii.
5. Managementul de caz în asistența socială a copilului și familiei.
6. Reglementări privind statutul, drepturile, obligațiile și răspunderea disciplinară a personalului contractual din sectorul bugetar.
BIBLIOGRAFIA OFICIALĂ:
1. Legea asistenței sociale nr. 292/2011, cu modificările și completările ulterioare.
2. Legea nr. 272/2004 privind protecția și promovarea drepturilor copilului, republicată, cu modificările și completările ulterioare.
3. Legea nr. 156/2023 privind organizarea activității de prevenire a separării copilului de familie.
4. Ordinul Ministrului Muncii și Justiției Sociale nr. 27/2019 privind aprobarea standardelor minime de calitate pentru serviciile sociale cu cazare, centre de zi destinate copiilor (Anexa nr. 1 - Standarde minime de calitate pentru centre de zi pentru copii aflați în risc de separare de părinți).
5. OUG nr. 57/2019 privind Codul administrativ - Partea a VI-a, Titlul III: Personalul contractual din administrația publică.

V. Dosarul de concurs:
      Pentru înscrierea la concurs candidații vor prezenta un dosar de concurs care va conține următoarele documente:
a) Formular de înscriere la concurs, conform modelului prevăzut la anexa nr. 2 din H.G. 1336/2022;
b) Copia actului de identitate sau orice alt document care atestă identitatea, potrivit legii, aflate în termen de valabilitate;
c) Copia certificatului de căsătorie sau orice alt document prin care s-a realizat schimbarea de nume, după caz;
d) Copiile documentelor care atestă nivelul studiilor și ale altor acte care atestă efectuarea unor specialități precum și copiile documentelor care atestă îndeplinirea condițiilor specifice ale postului solicitate de autorități sau instituția publică;
e) Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specializarea studiilor solicitate pentru ocuparea postului;
f) Certificat de cazier judiciar sau, după caz, extrasul de pe cazierul judiciar;
g) Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) Certificatul de integritate comportamentală din care să reiasă că nu s-au comis infracțiuni prevăzute la art. 1, alin. 2) din Legea 118/2019 privind Registrul  național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea
i) Curriculum vitae, model comun european.
Actele prevăzute la lit. b), c), d) și e) vor fi prezentate și în original în vederea verificării conform copiilor cu acestea.
VI. Atribuțiile prevăzute în fișa postului pentru funcția de Șef Centru:
a) asigură coordonarea, îndrumarea și controlul activităților desfășurate de personalul serviciului și propune organului competent sancțiuni disciplinare pentru salariații care nu își îndeplinesc în mod corespunzător atribuțiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor și întocmește informări pe care le prezintă furnizorului de servicii sociale;
c) propune participarea personalului de specialitate la programele de instruire și perfecționare;
d) colaborează cu alte centre/alți furnizori de servicii sociale și/sau alte structuri ale societății civile în vederea schimbului de bune practici, a îmbunătățirii permanente a instrumentelor proprii de asigurare a calității serviciilor, precum și pentru identificarea celor mai bune servicii care să răspundă nevoilor persoanelor beneficiare;
e) întocmește raportul anual de activitate;
f) asigură buna desfășurare a raporturilor de muncă dintre angajații serviciului/centrului;
g) propune furnizorului de servicii sociale aprobarea structurii organizatorice și a numărului de personal;
h) desfășoară activități pentru promovarea imaginii centrului în comunitate;
i) ia în considerare și analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităților desfășurate de personalul din cadrul serviciului și dispune, în limita competenței, măsuri de organizare care să conducă la îmbunătățirea acestor activități sau, după caz, formulează propuneri în acest sens;
k) organizează activitatea personalului și asigură respectarea timpului de lucru și a regulamentului de organizare și funcționare;
l) reprezintă serviciul în relațiile cu furnizorul de servicii sociale și, după caz, cu autoritățile și instituțiile publice, cu persoanele fizice și juridice din țară și din străinătate, precum și în justiție;
m) asigură comunicarea și colaborarea permanentă cu serviciul public de asistență socială de la nivelul primăriei și de la nivel județean, cu alte instituții publice locale și organizații ale societății civile active în comunitate, în folosul beneficiarilor;
n) numește și eliberează din funcție personalul din cadrul serviciului, în condițiile legii;
o) întocmește proiectul bugetului propriu al serviciului și contul de încheiere a exercițiului bugetar;
p) asigură îndeplinirea măsurilor de aducere la cunoștință atât personalului, cât și beneficiarilor a prevederilor din regulamentul propriu de organizare și funcționare;
q) asigură încheierea cu beneficiarii a contractelor de furnizare a serviciilor sociale;
r) alte atribuții prevăzute în standardul minim de calitate aplicabil.
· Păstrează confidenţialitatea datelor la care are acces;
· Respectă prevederile Regulamentului de organizare şi funcţionare, Regulamentului intern;
· Respectă obligaţiile în domeniul securităţii şi sănătăţii în muncă şi cele privitoare la prevenirea şi stingerea incendiilor stabilite anterior ca anexă la fişa postului, care rămân în vigoare.

Prezentul anunț se afișează la sediul primăriei comunei Năruja, județul Vrancea și pe pagina proprie de internet www.primarianaruja.ro și pe platforma Posturi Gov.
Informații suplimentare la primăria comunei Năruja, compartimentul Resurse umane, telefon 0784619100 sau e-mail: consilierjuridic@primarianaruja.ro
                                                         


                                                         Primar,
                                                 Mihăeș Grigore

